سید دیدار علی شاہ

سید دیدار علی شاہ امام المحدثین ابو محمد کے نام سے اہلسنت و جماعت کے اکابرین میں شمار ہوتے ہیں۔
 ولادت 
11 ربیع الاول 1273ھ بمطابق 1856ء بروز پیر محلہ نواب پورہ، الور میں پیدا ہوئے غلام مہر علی مولانا : الیواقیت المہریہ ص ، 117
 تعارف 
سید دیدار علی شاہ دارالعلوم حزب الاحناف کے بانی خلیفہ و شاگرد شاہ فضل الرحمن گنج مراد آبادی کے اور خلیفہ ہیں امام احمد رضا خان بریلوی کے۔ سید محمد احمد قادری صاحب تفسیر الحسنات اور ابو البرکات سید احمد قادری آپ ہی کے بیٹے تھے۔
 تعلیم 
آپ نے صرف نحو کی ابتدائی کتابیں، الور میں مولانا قمر الدین سے پڑ ہی ، مولانا کرامت اللہ خاں سے دہلی میں درسی کتابوں اور دورہ حدیث کی تکمیل کی، فقہ و منطق کی تحصیل مولانا ارشاد حسین رام پوری سے کی، سند حدیث مولانا احمد علی محدث سہارنپوری اور مولانا شاہ فضل الرحمن گنج مراد آبادی سے حاصل کی، شیخ الاسلام پیر سید مہر علی شاہ گولڑوی اور مولانا وصی احمد محدث سورتی آپ کے ہم درس تھے۔

آپ سلسلۂ نقشبندیہ میں حضرت مولانا فضل الرحمن گنج مراد آبادی کے مرید اور خلیفہ تھے ، سلسلۂ چشتیہ میں حضرت مولانا سید علی حسین کچھو چھوی اور سلسلۂ قادریہ میں اعلیٰ حضر ت امام احمد رضا بریلوی کے خلیفہ مجاز ہوئے اقبال احمد فاروقی ، پیرزادہ : تذکرہ علمائے اہل سنت و جماعت لاہور ،ص 628۔
 تصنیفات 
آپ نے محققانہ تصانیف کا ذخیرہ یادگار چھوڑا ہے ، بعض تصانیف کے نام یہ ہیں :۔
 1۔ تفسیر میزان الادیان ( مقدمہ و تفسری سورہ فاتحہ)  اردو تفاسیر ،مرتبہ جمیل نقوی ،صفحہ43 ، مقتدرہ قومی زبان اسلام آباد 1992ء  
 2۔ ہدایۃ الغوی درد دروافض
 3۔ رسول الکلام
 4۔ تحقیق المسائل
 5۔ ہدایۃ الطریق
 6۔ سلوک قادریہ
 7۔ علامات وہابیہ
 8۔ فضائل رمضان
 9۔ فضائل شعبان
 10۔ الاستغاثۃ من اولیاء اللہ عین استغاثہ من اللہ
 11۔ دیوان دیدار علی فارسی
 12۔ دیوان دیدار علی اردو

 وفات 
22رجب 1354ھ بمطابق 1935ء کو وفات ہوئی محمدی محلہ اندرون دہلی گیٹ لاہور میں مزار ہے۔

 حوالہ جات 

زمرہ:علمائے اہلسنت
زمرہ:1856ء کی پیدائشیں
زمرہ:1935ء کی وفیات
زمرہ:احمد رضا خان کے خلفا